Moskvaning TsSKA jamoasi bosh murabbiyi Leonid Slutskiy Rossiya terma jamoasini boshqaradi. Bu haqda sport-inside nashrining tvitterida xabar yozilgan. Manbaning ma’lum qilishicha, Slutskiy TsSKAdagi ishidan ajralmagan holda milliy terma jamoani Yevro-2016 turniri saralash bosqichidagi o‘yinlarga tayyorlaydi. Xabarda u bilan 2016 yilgi Yevropa chempionati yakunigacha shartnoma tuzilgani aytilgan. Biroz oldinroq, mashhur futbol jurnalisti Nobel Arustamyan terma jamoaning hozirgi murabbiyi Fabio Kapello yaqin vaqt ichida iste’foga chiqarilishi haqida aytgandi.